b'\n_START_ARTICLE_\nCelia Cruz\n_START_SECTION_\nPagkabata\n_START_PARAGRAPH_\nSi \xc3\x9arsula Hilaria Celia de la Caridad Cruz Alfonso ay ipinanganak noong Oktubre 21, 1925 sa Santos Su\xc3\xa1rez sa Havana, Cuba, ang ikalawa sa apat na magkakapatid. Ang kanyang ama, si Simon Cruz, ay isang tagagawa ng riles ng tren, at ang kanyang ina, si Catalina Alfonso, ay maybahay na nag-aalaga sa ibang mga kamag-anak._NEWLINE_Habang lumalaki sa Kuba sa iba\'t ibang uri ng musika noong dekada \'30, nakikinig si Cruz sa maraming musikero na nakaimpluwensiya sa kanyang karera, kabilang sina Fernando Collazo, Abelardo Barroso, Pablo Quevedo at Arsenio Rodr\xc3\xadguez. Kahit na hindi siya pinahintulutan ng kayang ina at dahil siya ay isang Katoliko, bilang isang bata, natutunan ni Cruz ang mga awit na santer\xc3\xada mula sa kanyang mga kapitbahay na nag-sasanay ng santer\xc3\xada. Inaral din ni Cruz ang ang mga awit sa  Yoruba kasama si Mercedita Valdes (mang-aawit ng santer\xc3\xada) mula Kuba at gumawa ng ilang mga rekord sa relihiyosong dyanra ito_NEWLINE_Bilang tinedyer, dinala siya ng kanyang tiya at ang kanyag mga pinsan upang umawit sa kabaret, subalit hinikayat siya ng kanyang ama pumasok sa paaralan at umasang siya ay magiging guro. Subalit, sinabi ng isa niyang guro na bilang tagapagtanghal, maaari niyang kitain sa isang araw ang kinikita ng karamihan ng mga guro sa isang buwan. Nagsimula si Cruz umawit sa "Hora del T\xc3\xa9" sa isang estasyon ng radyo sa Havana, kung saan inawit niya ang "Nostalgias", at nanalo ng keyk. Madalas siyang manalo ng keyk at opoertunidad upang sumali pa sa ibang patimpalak.'